Вось менавіта пасьля гэтага ён і пайшоў па дактарах. А тыя адно вынесьлі толькі прысуд. Вынес прысуд акадэмік ці прафесар, пра якога ўжо ўзгадвалася, медыцынскае сьвяціла, больш падобнае на разбойніка з вялікай дарогі, толькі з крыжом на шчодра зарослай падсіўлена чорнымі валасамі грудзіне, які дараваў яму тады толькі адзін-адзіны год жыцьця і загадаў праз месяц-другі прыйсьці да яго на кантроль і ўжо на аперацыю.